 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 28. novembrī Nr. 731**

(protokols Nr. 24, 54. p.)

**Par līdzfinansējuma piešķiršanu daudzdzīvokļu dzīvojamās mājas Veidenbauma iela 18, Madona, Madonas novads, piesaistītā zemes gabala labiekārtošanas pasākumu veikšanai**

2024. gada 2. oktobrī Madonas novada pašvaldībā ir saņemts SIA “Madonas namsaimnieks”, reģistrācijas Nr. 47103000233, iesniegums ar lūgumu piešķirt līdzfinansējumu daudzdzīvokļu dzīvojamās mājas Veidenbauma iela 18, Madona, Madonas novads, piesaistītā zemes gabala labiekārtošanas pasākumu veikšanai – gājēju celiņa atjaunošanai. Iesniegumam pievienoti labiekārtošanas pasākuma veikšanu apliecinoši dokumenti, kas apliecina, ka, pamatojoties uz Madonas pilsētas domes 30.10.2003. lēmumu Nr. 3, protokols Nr. 18, SIA “Madonas namsaimnieks’’ ir Madonas pilsētas pašvaldības Dzīvokļu un komunālās saimniecības uzņēmuma tiesību un saistību pārņēmējs un ir daudzdzīvokļu dzīvojamās mājas Veidenbauma iela 18, Madona, Madonas novads, pārvaldnieks.

 Saskaņā ar Madonas novada pašvaldības 31.08.2022. saistošo noteikumu Nr. 32 “Madonas novada pašvaldības līdzfinansējuma piešķiršanas kārtība daudzdzīvokļu dzīvojamo māju energoefektivitātes pasākumu veikšanai, renovācijai un tām piesaistīto zemes gabalu labiekārtošanai” (turpmāk tekstā – Saistošie noteikumi) līdzfinansējums tiek piešķirts, ja daudzdzīvokļu dzīvojama māja atbilst Saistošo noteikumu 12. un 13. punktā noteiktajiem kritērijiem un izpildījusi Saistošo noteikumu 12. un 13. punktā noteiktos nosacījumus. Komisija energoefektivitātes pasākumu veikšanas atbalstam (turpmāk tekstā – Komisija) ar 2024. gada 26. novembra lēmumu Nr. 2, protokols Nr. 4, konstatējusi, ka Pretendents atbilst Saistošo noteikumu 12. un 13. punktu prasībām.

 Saskaņā ar Saistošo noteikumu 6.2. punktu, līdzfinansējums dzīvojamajai mājai piesaistītā zemes gabala labiekārtošanas pasākumiem tiek piešķirts: piebraucamo ceļu, stāvlaukumu, velonovietņu un gājēju celiņu atjaunošanai un/vai izbūvei – 50 % no izmaksām, bet ne vairāk kā 10 000 euro*.*

Par daudzdzīvokļu dzīvojamās mājas Veidenbauma iela 18, Madona, Madonas novads, piesaistītā zemes gabala labiekārtošanas pasākumiem ir iesniegti 31.08.2022. Saistošo noteikumu 12. un 13. punktu prasībām atbilstošie dokumenti, kas apliecina dzīvojamās mājas piesaistītā zemes gabala labiekārtošanas pasākumu veikšanu – gājēju celiņa atjaunošanu **EUR 3216,22** apmērā.

 2024. gada 26. novembrī Komisija pieņēma lēmumu virzīt lēmumprojektu par palīdzības – līdzfinansējuma daudzdzīvokļu dzīvojamās mājas Veidenbauma iela 18, Madona, Madonas novads, piesaistītā zemes gabala labiekārtošanas pasākumu veikšanai piešķiršanu 50% apmērā no labiekārtošanas pasākumu veikšanas izmaksām, kas sastāda **EUR 1608,11** (viens tūkstotis seši simti astoņi euro 11 centi).

 Noklausījusies sniegto informāciju, ņemot vērā Komisijas lēmumu, pamatojoties uz ’’Madonas novada pašvaldības 31.08.2022. saistošo noteikumu Nr. 32 “Madonas novada pašvaldības līdzfinansējuma piešķiršanas kārtība daudzdzīvokļu dzīvojamo māju energoefektivitātes pasākumu veikšanai, renovācijai un tām piesaistīto zemes gabalu labiekārtošanai” 11. un 21. punktu, atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Grandāns, Arvīds Greidiņš, Gatis Teilis, Gunārs Ikaunieks, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Piešķirt palīdzību – līdzfinansējumu dzīvojamai mājai piesaistītā zemes gabala labiekārtošanas pasākumu veikšanai daudzdzīvokļu dzīvojamās mājas Veidenbauma iela 18, Madona, Madonas novads, dzīvokļu īpašnieku kopībai 50% apmērā no veikto labiekārtošanas pasākumu veikšanas izmaksām, kas sastāda **EUR 1608,11** (viens tūkstotis seši simti astoņi euro 11 centi).
2. Finanšu nodaļai līdzfinansējumu ieskaitīt daudzdzīvokļu dzīvojamās mājas pārvaldnieka SIA “Madonas namsaimnieks”, reģistrācijas Nr.47103000233, norēķinu kontā 10 dienu laikā no domes lēmuma pieņemšanas dienas, finansējumu ņemot no Nekustamā īpašuma pārvaldības un teritoriālās plānošanas nodaļas (1501.10.4 – Energopārvaldības tāmes).

 Domes priekšsēdētājs A. Lungevičs

*Mārka 22004050*